stanford-oval/wikipedia huggingface dataset:
בית החולים בלוויו
היסטוריה > התפתחות בית החולים במאה ה-20

בשנת 1902 קם בניו יורק ארגון מנהלי בשם "בלוויו ובתי החולים המצורפים", בראשותו של ג'ון ו. ברנן. הארגון כלל, פרט לבלוויו, את בתי החולים "גוברנר", "הארלם" ו"פורדהם". התקבלו לעבודה לראשונה רופאים שחורים ורופאות.
בעיצומה של מגפת שחפת הוקם השירות לרפואת בית החזה.
בשנת 1911 הקימו בו את הראשונה שבמרפאות הקרדיולוגיות בארצות הברית. בשנת 1917 קמה בו גם המחלקה הראשונה בהמיספרה המערבית למחלות מטבוליות. בשנת 1918 בקומה בהתחיל לפעול משרד הרופא הבודק הראשי של העיר ניו יורק.
בשנת 1935 נפתח בבית החולים בית הספר הציבורי לראשון לילדים הסובלים מהפרעת רגשיות.
בשנים 1939–1941 האמן דוויד מרגוליס צייר על קירות הרוטונדה שבכניסה לבית החולים תעשה ציורי קיר תחת הכותרת "חמרים להרפיה".
בשנת 1941 נפתח בבית החולים היחידה הראשונה בעולם לטראומה המונית. בשנת 1942 הקימו אנדרה פרדריק קורנאן ודיקינסון וו. ריצ'רדס את המעבדה הראשונה לפיזיולוגיית לב-ריאה ובשנת 1952 יוג'ין בראונוולד הקים את המחלקה הראשונה בארצות הברית לאי ספיקת לב.
בשנת 1960 נטש משרד הרופא הבודק הראשי של ניו יורק את הקומה השנייה בבלוויו ועבר לבניין חדש בשדרה הראשונה 520. גם במקום החדש נשאר הרופא הראשי בקשרים הדוקים עם בית החולים. בשנת 1962 היה בית החולים בלוויו בית החולים העירוני הראשון שכלל יחידה לטיפול נמרץ. בשנת 1964 הוא הוכרז לבית חולים כונן לטיפול באורחי רמי מעלה, פצועים של
השירותים במדים של העיר, ולדיפלומטים של האומות המאוחדות. בשנת 1970 יחד עם תאגיד בתי החולים ושרותי הבריאות של העיר ניו יורק, נמנה עם 11 בתי החולים לטיפול חירום במדינה.
היסטוריה > הארגון מחדש

החל משנת 1968 בית החולים מסונף לבית הספר לרפואה של אוניברסיטת ניו יורק בלבד, כשאוניברסיטת קולומביה וקורנל יצאו מן ההסכמים איתו. הוא משתייך לתאגיד New York City Health .and Hospitals Corporation שהוקם בשנת 1969.
בשנת 1981 בלוויו נבחר לתחנה רשמית לרפואת לב למקרי חירום קרדיולוגיים. שנה לאחר מכן היה למרכז הניו יורקי להשתלה מחדש מיקרוכירורגית. בשנת 1983 הוכרז למרכז לטיפול ראשוני בטראומה (רמה I) ובשנת 1988 למרכז לטיפול במרכז לטיפול חבלות ראש ועמוד השדרה.
בשנת 1990 אושר המקום להתחמחות ברפואת חירום. בעקבות הרפורמה בשירותים הפסיכיאטריים, הבניין ששימש בעבר לבית החולים פסיכיאטרי הפך בשנת 1998 למרכז מיון ולמקלט לחסרי בית.
החל משנת 2001 בית החולים מפרסם "בלוויו ליטררי רוויו", מגזין לספרות ראשון המוצא לאור על ידי בית חולים. כעבור שש שנים הוקמה גם ההוצאה לאור "בלוויו ליטררי פרס".
באפריל 2010 הוחלט להסב את תפקידו של בניין בית החולים הפסיכיאטרי לשעבר לבית מלון ולמרכז כנסים בחסות המרכז הרפואי לנגון של אוניברסיטת ניו יורק.
באוקטובר 2012, למחרת ההוריקן סנדי היה צורך בפינוי על המטופלים בגלל הפסקת חשמל ושיטפון של הגנרטורים במרתף.
היסטוריה > בכורות רפואיות

כבר בשנותיו הראשונות בית החולים יכול היה להתגאות במעמד של חלוציות בתחומים רבים:בשנת 1799 נפתחה בו מלחקת לידות הראשונה בארצות הברית. בשנת 1808 בוצעה בו קשירה (ליגטורה) הראשונה של עורק הירך (פמורלי) כטיפול במפרצת. כעבור עשור בוצעה בו גם הקשירה הראשונה של העורק האלמוני.
בשנת 1854 קידמו הרופאים בבלוויו את ההיתר החוקי (Bone Bill) לנתיחות גופות לצורך לימודי אנטומיה. בשנת 1856 התחילו בשימוש הנפוץ במזרקים היפודרמיים.
בשנת 1862 הקרדיולוג אוסטין פלינט מ"בלוויו" תיאר לראשונה את האוושה הנושאת את שמו - אוושת אוסטין פלינט.
בשנת 1867 הצליחו הרופאים של בלוויו להנהיג בניו יורק את חוק התברואה, הראשון בעולם.
באותה שנה הוקמה בבית החולים אחת ממרפאות החוץ הראשונות - Bureau of Medical and Surgical Relief for the Out of Door Poor" ("המשרד להשיכוך רפואי וכירורגי למטופלי חוץ עניים") ובוצע ניתוח קיסרי ראשון.
הנציב הראשון לבריאות הציבורית בניו יורק היה רופא מבלוויו, סטיבן סמית', שהתמנה בתפקיד בשנת 1868. הוא יזם המערכה הראשונה לחיסונים ברמה לאומית. בשנת 1869 הוקם בבית החולים, פעם שנייה בארצות הברית, שרותי אמבולנסי חירום.
בשנת 1889 דיווחו רופאי בלוויו כי השחפת היא מחלה הניתנת למניעה.
בשנת 1994 בוצע בבית החולים הניתוח המוצלח הראשון לפצעי ירי בבטן.
בשנת 1933 ויליאם טילט מבלוויו, גילה את הסטרפטוקינז ששימש מאוחר יותר לטיפול החירום של אוטם שריר הלב.
בשנת 1960 נינה סטאר בראונוולד ביצעה בבית החולים את ההחלפה הראשונה של המסתם המצנחי (מיטרלי).
בשנת 1967 נערכה בבלוויו השתלת הכליה הראשונה מתוך גופה. בשנת 1971 פותח כאן החיסון הפעיל הראשון באמצעות נסיוב נגד הפטיטיס B.
בית החולים מילא תפקיד מפתח גם בפיתוח הקוקטייל המשולש (HAART), שהיווה בשנת 1996 פריצת דרך בטיפול באיידס.
באוקטובר 2014 אושפז בבלוויו חולה במחלת אבולה, קרייג ספנסר, שעבד עם הארגון רופאים ללא גבולות בגינאה, כחודש לפני פריצת המגפה של המחלה באפריקה המערבית.
מאושפזים מפורסמים

עם המאושפזים הידועים ב"בלוויו" נמנה המשורר מדור הביט, גרגורי קורסו.
בשנת 1919 נמלט ממחלקת המאסר של בית החולים המרגל והחבלן הגרמני פריץ ז'ובר דיקן, אחרי שהתחזה למשך שנתיים למשותק.
בשנת 1942 נפטרה בבית החולים הצלמת ג'סי טרבוקס בילס.
בית החולים במדיה האומנותית

מספר סרטים צולמו בבית החולים, ביניהם:
"הרעל" (The Poison) משנת 1945 והעיר הרדומה (Sleeping City). בית החולים הציבורי בסדרה הרפואית "ניו אמסטרדם"(new amsterdam) [2018] מבוסס על בית החולים בלוויו.
לקריאה נוספת

Eric Baard, Thomas Jackson, Richard Melnick East River, Greater Astoria Historical Society, Arcadia Publishing Charleston SC, Chicago,Portsmouth, San Francisco 2005 ,
הערות שוליים

↑  E.Baard, Th.Jackson, R. Melnick 2005
1 2  "בלוויו חוגג 275 שנה להיווסדו" כתבה ב-15.12.2011
↑  כתבה על פארק בלוויו באתר מחלקת הפארקים של ניו יורק
1 2  האתר לתולדות בית הספר לרפואה של אוניברסיטת ניו יורק
↑  "'Paralytic' Flees from Prison Ward; Captain Fritz Duquesne, Who Feigned Helplessness, Escapes from Bellevue". הניו יורק טיימס. 28 במאי 1919. p. 16. נבדק ב-2010-07-16. {{cite news}}:  (עזרה)
| --- | --- |
בקרת זהויות :  NLI: 987007605176705171  ISNI: 0000 0004 0455 9274  LCCN: n50052200  VIAF: 4264149844954502960003   WorldCat (עם VIAF): 4264149844954502960003 
סר ויליאם מקקורמק מבצע בבלוויו ניתוח בפני הסטודנטים בשנת 1891
אמבולנסים של בית החולים בלוויו רתומים לסוסים, צילום משנת 1895
למבורגיני הורקאן

ערך זה עוסק במכונית על איטלקית מבית למבורגיני. אם התכוונתם למועדון כדורגל ארגנטינאי, ראו .
| --- | --- |

למבורגיני הורקאן בנמל תל אביב
 מאפיינים כלליים
 יצרן:  למבורגיני 
 שנות ייצור:  2014–הווה
 הרכבה:  איטליה איטליה
 מודל קודם:  למבורגיני גאיארדו 
 מודל אחריו:  למבורגיני טמרריו 
 חברת אם:  קבוצת פולקסווגן
 סיווג:  מכונית-על
 מרכב:  קופה 2 דלתות רודסטר 2 דלתות
 פלטפורמה:  M4
 אורך:  4,459 מ"מ 
 רוחב:  1,924 מ"מ 
 גובה:  1,165 מ"מ 
 משקל:  1,422 ק"ג 
 בסיס גלגלים:  2,620 מ"מ 
 מפרט טכני
 מנוע:  V10 בנפח 5,200 סמ"ק הספק מרבי: 610 כ"ס
 הילוכים:  רובוטית כפולת מצמדים, 7 הילוכים
 מהירות מרבית:  325 קמ"ש 
 
למבורגיני הורקאן מאחור, חולון, ישראל
למבורגיני הורקאן (באיטלקית: Lamborghini Huracán), מכונית-על מתוצרת החברה האיטלקית למבורגיני. היא בעלת שתי דלתות ושני מקומות ומחליפה את שיאנית המכירות של למבורגיני, הגאיארדו. ההורקאן הוצגה לראשונה בתערוכת המכוניות בז'נבה במרץ 2014, והוצעה למכירה החל מהרבעון השני של שנת 2014.
שם

שמה של ההורקאן (הורקאן היא המילה הספרדית להוריקן) ניתן לה בהשראה משמו של שור לחימה ספרדי, בדומה לדגמי מכוניות אחרים מבית למבורגיני. הורקאן היה שור שנודע באומץ ליבו בשנת 1879. כמו כן הורקאן הוא אל הסערה, הרוח והאש של בני המאיה.
הורקאן LP 610-4 קופה (2014-הווה)

השינויים מדגם הגאיארדו כוללים תאורת לד מלאה, TFT LCD צבעוני בגודל 12.3 אינץ', עור נאפה וריפוד אלקנטרה. עיצוב מחדש ללוח המחוונים ומנהרה מרכזית, גרסה מותאמת מבית אאודי להזרקת דלק ישירה (Iniezione Diretta Stratificata) בנוסף להזרקת דלק עקיפה, מנוע בעל טכנולוגיית Stop & Start, תיבת הילוכים כפולת מצמד בעלת 7 יחסי העברה, עם שלושה מצבים (STRADA ,SPORT ו-CORSA) חישוקי סגסוגת בחתך של 20 אינץ', מערכת בלימה קרבון-קרמית, מערכת היגוי משתנה אופציונלית ומערכת אלקטרומגנטית לבלימת זעזועים.
ההורקאן נחשפה בתערוכה המוטורית בז'נבה במרץ 2014 והחלה להימכר החל מהרבעון השני של שנת 2014. היא מתחרה ישירה של המקלארן 650S ופרארי 458 (כמו גם יורשה, פרארי 488 GTB).
מחיר הבסיס של ההורקאן בארצות הברית הוא 241,945 דולר, ומגיע אף ל-320,000 בעבור תוספות שונות. אפשרויות נוספות אשר מגדילות את המחיר כוללות שיפורי פנים, מתכונות צבע מיוחדות, מתלים משופרים, מערכת עילוי, כמו גם מספר רכיבים אופציונליים מסיבי פחמן במקום אלומיניום.
בתחילת שנת 2015, ההורקאן הופיעה בתוכנית המוטורית טופ גיר. היא קיבלה סקירה נייטרלית מריצ'רד האמונד אשר אמר שהיא "מאולפת מדי כדי להיות למבורגיני ראויה". בכל אופן, היא הקיפה את מסלול המבחן של טופ גיר ב-1:15.8, התוצאה המהירה יותר מכל למבורגיני אחרת נכון לאותו תאריך, כולל למבורגיני אוונטאדור.
הורקאן LP 610-4 קופה (2014-הווה) > הורקאן פרפורמנטה

ההורקאן פרפורמנטה היא גרסה מיוחדת אך סדרתית להורקאן. אשר שברה את שיאה של הפורשה 918 בהקפת הנורבורגרינג (6:57) לשש דקות וחמישים ושתיים שניות.
ההורקאן פרפורמנטה מציגה יכולות יותר גבוהים מההורקאן הרגילה.
תוספת של 30 כ"ס, האצה מ-0 ל-100 תוך 2.9 שניות, ומ-0 ל-200 תוך 8.9 שניות.
ההבדל החיצוני מההורקאן הרגילה הוא הספויילר (כנף) האווירודינמי.
בסוף 2017 נחשפה גרסת הרודסטר.
הורקאן LP 610-4 קופה (2014-הווה) > הורקאן Evo

ההורקאן Evo הוא תת-דגם של ההורקאן שנחשף בתחילת 2019.ה-Evo מבוסס על ההורקאן הבסיסי אך בעל טכנולוגיות נוספות ועיצוב שונה מעט.
הורקאן LP 610-4 קופה (2014-הווה) > הורקאן LP 610-4 Polizia

ההורקאן LP 610-4 Polizia היא ניידת משטרתית רשמית של למבורגיני אשר יוצרה במיוחד למשטרת איטליה, זאת לאחר ששני דגמי למבורגיני גאייראדו שניתנו לה נהרסו בתאונות דרכים. למודל זה תכונות שונות שלא כלולות בהורקאן האזרחית, כמו גוף צבוע בכחול המאפיין את צבעה של משטרת איטליה, רצועות לבנות וכיתוב במיקומים שונות, מערכת וידאו הממוקמת במרכז התא עם מצלמה מותאמת בסמוך למראה האחורית, מחשב, ציוד הקלטה מאחורי המושבים, מערכת הוכחת נתוני וידאו, נרתיק אקדח, ציוד רדיו משטרתי, תמרור עצור המורה לנהגים ועברייני תנועה לעצור בצד, מסך נשלף, מערכת קירור בתא המטען בחלק הקדמי של הרכב, דפיברילטור, צפירור משטרתי עם תאורת לד כחולה סביב הבסיס ואותות תאורת לד לבנות בחזית.
מפרט טכני > מנוע

ההורקאן שומרת על מנוע ה-5.2 ליטרים שהועבר באופן טבעי מהמנוע V10 של למבורגיני גאיארדו ואאודי R8 אשר מספק 610 כוח סוס. כדי להבטיח איזון וביצועים, המנוע ממוקם באמצע הרכב, בין הסרנים הקדמיים לאחוריים. למנוע יש גם הזרקת דלק ישירה וגם הזרקת דלק רב נקודתית ומשלבת בין היתרונות של שתי המערכות. זו הפעם הראשונה בה נעשה שימוש בשילוב זה במנוע V10. כדי להגביר את יעילות המנוע, ההורקאן כוללת גם מערכת Stop & Start.
מפרט טכני > ביצועים

המהירות המרבית של ההורקאן היא 325 קמ"ש. היא יכולה להאיץ מ-0 ל-100 קמ"ש ב-3.2 שניות ומ-0 ל-200 קמ"ש ב-9.9 שניות. במשקל יבש של 1,422 קילוגרם, להורקאן יחס של כוח למול משקל של 2.36 ק"ג לכל כוח סוס. להורקאן מערכת בקרת יציבות אלקטרונית על כל ארבעת הגלגלים, שמטרתה להגדיל את המתיחה על פני שטח שונים ואת הביצועים הכוללים של המכונית. המכונית מצוידת בתיבת הילוכים חדשה של למבורגיני (Doppia Frizione) בעלת מצמד כפול ושבעה יחסי העברה. העברת ההילוכים מתבצעת באופן שונה בהתאם למצב הנהיגה שבוחר הנהג. ההורקאן מוצעת רכב עם תיבת הילוכים אוטומטית בלבד ולא תשודך לתיבה ידנית.
בישראל

בשנת 2017 הובאו חמישה למבורגיני הורקאן לישראל.
הערות שוליים

↑  פבל צ'רניצקי, נחשפה למבורגיני הורקאן, באתר פורטל הרכב גיר, ‏22 בדצמבר 2013
שירה בציבור

ערך זה עוסק במושג הכללי של שירה בציבור. אם התכוונתם לשירה בציבור בישראל, ראו .
שירה בציבור בהנובר, 2011, תוך הסתייעות בשירונים
שירה בציבור היא אירוע שבו קהל המשתתפים שר יחדיו. שירה בציבור היא פחות מוקפדת משירת מקהלה, ומושרים בה שירי עם, שירי מולדת, שירי חג, שירי שתייה, המנונים ועוד. שירה בציבור מקובלת בקרב ילדים ומבוגרים.
שירה בציבור מתרחשת בהתכנסויות שזו מטרתן, וכן בהתכנסויות אחרות, כגון שירת ההמנון בסיומו של טקס, שירה כחלק ממפגש רעים או ממסיבה וכדומה.
על-מנת לאפשר שירה בציבור גם למי שאינו זוכר בעל-פה את מילות השירים, משתמשים בשירונים שמחלקים לקהל, או שקופיות המוקרנות עם מילות השירים. שירה בציבור מתבצעת עם מנחה או בלעדיו. בעת מופע של זמר או להקה נקרא לעיתים הקהל להצטרף לשירה של שיר מוכר ופופולרי.
בישראל, שירה בציבור של זמר עברי היא מנהג רווח. לצד ריקודי עם, מקיף המנהג מגזרים רחבים באוכלוסייה, והוא הפך לאחד מסממני החברה הישראלית, ונפוץ גם בקהילות ישראליות בחו"ל, החל מימי תחילת ההתיישבות היהודית בארץ ישראל וכלה בימינו.
היסטוריה

משחר ההיסטוריה האנושית נהנה האדם לשיר בצוותא. האופי החברתי המגבש והיסוד הרוחני הנובע מהחוויה המוזיקלית של שירה בצוותא הובילו לכך שנעשה שימוש בשירה של קהל בטקסי דת שונים, אצל שבטים פרימיטיביים כמו בדתות המונותאיסטיות.
בנצרות במיוחד נעשה שימוש – בעבר ועד ימינו – בשירה משותפת של הקהל בטקסי המיסה בכנסייה הקתולית. מלחינים מפורסמים רבים בעבר כתבו מיסות לטקסים בכנסייה, כמו באך, היידן, מוצרט ושוברט. האפרו-אמריקאים פיתחו את השירה הכנסייתית לז'אנר הנקרא מוזיקת גוספל, השם דגש על ריבוי קולות ושימוש נרחב בהרמוניה. ובצד החילוני פיתחו האפרו-אמריקאים את מוזיקת הבלוז, המבוססת על שירה של עבדים אפרו-אמריקאים בזמן העבודה בשדות.
שירה בצוותא חדרה גם לתנועת החסידות, שהוקמה כזרם ביהדות באמצע המאה ה-18 במזרח אירופה. השירה היוותה, ומהווה עד היום בזרמי החסידות השונים, חלק מעבודת השם.
עם התרחבות תופעת החילוניות בעולם המודרני בקנה מידה רחב, ממלאת שירת ההמונים כיום את התפקיד החברתי והרוחני שמילאה השירה בצוותא של קהל גדול בטקסי דת. הדבר בא לידי ביטוי, למשל, בשירת המנונים לאומיים באירועים ברחבי כל העולם.
מחקרים שנערכו לאחרונה מראים כי שירה בקבוצה מחזקת קשרים חברתיים, ומשפרת את הבריאות הגופנית והנפשית לאור הפגת מתחים ותחושת אושר והתעלות רוחנית. היא תורמת לשיפור המערכת החיסונית והמערכת הקוגניטיבית והנפשית כאחד.
שירת המונים

שירת המונים היא שירה בצוותא של קהל גדול, הכולל מאות ואף אלפי אנשים, לרוב לכבוד אירוע מיוחד. קהילה מגוונת מתכנסת, לעיתים בגילאים שונים וממגזרים שונים (כולל זרים שאינם מכירים זה את זה) לומדת לשיר שיר במספר קולות בעזרת מנחים מוזיקליים, ולבסוף מבצעת אותו בליווי מוזיקלי. כל התהליך מצולם ומוקלט באופן מקצועי על ידי צוות הפקה טכני ומוזיקלי ומופק סרטון של האירוע.
שירת המונים משלבת בין העוצמה הקולית של שירת מקהלה מרובת משתתפים לבין החוויה החברתית-מוזיקלית של שירה בציבור. עם זאת, לשירת המונים יש מאפיינים ייחודיים משל עצמה: שירת מקהלה היא שירה של קבוצת אנשים בעלי ידע במוזיקה, הנפגשים באופן סדיר ומתאמנים על ביצוע השירים באופן מקצועי, במספר קולות, בניצוחו של מנצח מקצועי. בשירת המונים מתכנס קהל מגוון של אנשים רגילים, ללא רקע מוזיקלי, כאשר הלמידה של הקולות וביצוע השיר במספר קולות הם חלק מהתהליך. בשירה בציבור שרים מספר שירים מוכרים לקהל ללא חלוקה לקולות, ואילו שירת המונים מתרכזת בלימוד וביצוע שיר אחד במספר קולות, במסגרת מיזם קהילתי.
מספרם הרב של המשתתפים באירועי שירת המונים יוצר איכות ווקאלית מיוחדת במינה. מבחינה זו הכמות בונה איכות מוזיקלית ייחודית.
שירת המונים היא דרך לחיזוק תחושת השייכות והמחויבות לקהילה באופן חווייתי ועוצמתי. התהליך המוזיקלי מאפשר ביטוי עצמי יצירתי ופעיל של היחיד לצד הקשבה לאחר, ויוצר תחושת שייכות וחיבור בין קהלים שונים. התהליך תורם לתחושת הגיבוש והאחדות באמצעות יצירה משותפת רבת עוצמה וחוויה מהנה ומעצימה.
שירת המונים > הרקע לשירת המונים

התופעה של שירת המונים בעשור האחרון נולדה מתופעה של נגינת המונים. מיזם ראשון מסוג זה אירע בשנת 2015, כאשר 1000 מוזיקאים איטלקיים הפיקו אירוע נגינה המוני של מתופפים של הלהיט Learn to Fly של להקת Foo Fighters במטרה לשכנע את הלהקה האמריקאית להגיע לנגן בעירם הקטנה באיטליה.
המיזם תפס תאוצה במהירות עם הפקת עשרות אירועי נגינה המונית ברחבי העולם, ראשית עם קהל גדול של מתופפים, ולאחר מכן מתופפים לצד נגנים בכלים מוזיקליים נוספים. הרעיון של נגינת המונים במגזר החילוני התפשט במהירות גם לשירת המונים, ואירועים מסוג זה החלו להיות נפוצים ברחבי העולם וזכו לפופולריות רבה.
שירת המונים > התהליך

שירת המונים כוללת שלב הכנה, שבו המארגנים בוחרים שיר מתאים לאירוע ויוצרים עיבוד קולי ייחודי לשיר.
ביום האירוע מתכנס הקהל במקום האירוע, מקבל הסבר על התהליך, נחלק לקולות בהנחיית המנחים המוזיקליים, ולאחר מכן לומד כל קול את תפקידו. לסיום מבצעים את השיר יחד.
כל התהליך מוקלט ומצולם, עד לתוצר הסופי של וידאו קליפ המציג את תהליך הלמידה ואת הביצוע המוזיקלי המשותף בסיום האירוע.
שירת המונים > שירת המונים בישראל

הרעיון של שירת המונים מומש לראשונה בישראל בשנת 2017 במיזם קולולם. קולולם שמו להם למטרה לחזק קהילות ולחבר בין אנשים מכלל המגזרים, התרבויות, הדתות והארצות באמצעות שירה בצוותא. המיזם נפוץ במהירות וכלל אירועים של יותר מ-10,000 משתתפים בישראל ובעולם, ואף זכה בפרסים.
הרעיון אומץ במהרה על ידי גורמים שונים בישראל, וכיום קיימים עשרות מוזיקאים, מפיקים מוזיקליים וחברות הפקה היוזמים אירועים של שירת המונים עבור ארגונים, מוסדות, עיריות ומועצות מקומיות, קיבוצים ומושבים, וכן בתי ספר במגזר החילוני והדתי כאחד – לעיתים קרובות לקהילות מעורבות שונות, בגילאים שונים. בין הגורמים המארגנים אירועים מסוג זה: קול העמק שר – מיזם שירת המונים בעמק חפר, SPS הפקות, וזה הקול ועוד.
שירת המונים > שירת המונים בישראל > דוגמאות לאירועים

שירת המונים בגבעת התחמושת לרגל 75 שנה למדינה ו-55 שנה לאיחוד ירושלים, 11 באוגוסט 2023
נתניה שרה לירושלים – כיכר העיר נתניה, כ-1,000 איש ואישה לכבוד 74 שנים למדינה
כ-1,000 תלמידות האולפנה בעפרה לכבוד ציון 70 שנה להקמת המדינה ו-50 שנות שיבה לירושלים ולחבלי המולדת
קול העמק שר – שירת המונים בקיבוץ העוגן בעמק חפר
קונצרט מולדת למען החזרת החטופים ברצועת עזה במלחמת חרבות ברזל, נערך ב-18 בדצמבר 2023 באמפיתיאטרון קיסריה. בקונצרט בוצע עיבוד מחודש לשיר "הביתה" מאת אהוד מנור, בשילוב ההמנון "התקווה", שירת המונים בהשתתפות אלף נגנים וזמרים ומשפחות החטופים.
ראו גם

זיץ
הערות שוליים

↑  Colin Doherty, The Origins of Music. Nils L. Wallin, Bjorn Merker, Steven Brown, The Quarterly Review of Biology 76, 2001-03, עמ' 121–122 doi: 10.1086/393857
↑  Joseph Jordania, Who Asked the First Question? Origins of Human Choral Singing, Intelligence, Language and Speech, Logos, 2006
↑  Manai Dzimtenei (R.Pauls, Rīgai 810), נבדק ב-2023-08-03
↑  The New Science of Singing Together, Greater Good
↑  Holpuch, Amanda (2015-08-01). "Viral video of 1,000 musicians wins over Foo Fighters: band will play Italian city". The Guardian. ISSN 0261-3077. נבדק ב-2023-08-02.
↑  Video: More Than 150 Drummers Play Along To AC/DC, MEGADETH Classics In Brazil, BLABBERMOUTH.NET, ‏2015-08-16
↑  Rockin'1000 – Seven Nation Army | That's Live 2016, נבדק ב-2023-08-02
↑  WORLD RECORD BIGGEST ROCK BAND! (I played drums with 1000+ Musicians)! Rockin 1000!, נבדק ב-2023-08-02
↑  Sing Along to Justin Bieber's Sorry with MASSIVE Choir!, נבדק ב-2023-08-03
↑  Incredible mass singing - Latvian Song festival, נבדק ב-2023-08-03
↑  מרדכי גולדמן, צלילי המוסיקה: מיזם שירת המונים שואף לחבר בין זרים, באתר Al-Monitor, ‏25 באפריל 2019
↑  שירת המונים, באתר "קול העמק שר"
↑  שירת המונים | בצוותא | זמרים ליום אחד | ישראל, באתר אולפני SPS
↑  שירת המונים | וזה הקול שירת המונים והפקות, באתר "וזה הקול"
↑   שירת המונים בגבעת התחמושת | 75 שנה למדינה ו-56 שנים לאיחודה של ירושלים, סרטון בערוץ "גבעת התחמושת מוזיאון וארכיון", באתר יוטיוב (אורך: 04:56)
↑   נתניה שרה לירושלים | שירת המונים | עיריית נתניה | וזהקול, סרטון בערוץ "וזה הקול, שירת המונים והפקות מוזיקליות | הרמונולוג", באתר יוטיוב (אורך: 05:31)
↑   שירת המונים – אולפנת עפרה, סרטון בערוץ "אליצור הפקות", באתר יוטיוב (אורך: 04:21)
↑   שירת המונים – קול העמק שר – יום יבוא – קיבוץ העוגן, סרטון בערוץ "Kol haemek shar - Emek hefer", באתר יוטיוב (אורך: 04:36), 19 ביולי 2018
↑  מרגש: בהשתתפות חן ג'נח מאור עקיבא - ההפקה העוצמתית להחזרת החטופים שצולמה באמפי קיסריה - מגדלור ניוז, באתר מגדלור ניוז, ‏28 בדצמבר 2023
↑  הכי מרגש שתראו היום: הקונצרט המצמרר של משפחות החטופים, באתר אייס, 30 בדצמבר 2023
| זמרה, שירים וכתיבה |
| --- | --- | --- |
| סוגי שיר | שיר תשובה • שיר אמנותי • בלדה (בלדת הוצאה להורג • בלדת רצח • בלדה סנטימנטלית) • שיר מכונית • שיר ילדים (שיר מדורה • שיר מצטבר • שיר שחוזר על עצמו) • מזמור חג המולד (שיר הציפייה) • שיר שתייה • להיט (להיט רדום • להיט קיץ) • שיר רשימה • שיר אהבה (שיר לפידים • שיר פרידה) • שיר גימיק (שיר שטותי) • שיר להג • שיר פשוט (ניגון מזמור) • שיר פוליטי או מהפכני (שיר קמפיין • שיר חופש • שיר מחאה • שיר מלחמה) • שיר מחזמר (שיר "אני רוצה") • שיר חותם • שיר ספורטיבי (שיר קרב • שיר כדורגל) • שיר נושא • שיר טרגדיה • שיר עבודה (שיר מלחים) |  |
| סוגי זמרה | א-קפלה • שירה בחדר הרחצה • טכניקה מורחבת (שירה גרונית • שירת צלילים עיליים) • שירה עילאית • ראפ • שירת סקאט • שירה מתוזמנת • שירה בציבור (קריוקי • ליפ סינק) • כלי הקשה קוליים (ביטבוקס) |  |
| ערכים קשורים | מחזור שיר • מבנה השיר |  |
כלי הקשה

.
כלי הקשה
כלי הקשה הם מונח מטרייה המתאר קבוצה רחבה של כלי נגינה אשר מפיקים צליל כאשר מקישים עליהם או מחככים אותם.
הצליל נוצר כאשר ההקשה על הכלי או החיכוך איתו, גורמים לו (או לחלקו) לרעוד, מה שמייצר גל קול.
בין כלי הקשה ניתן למנות כדוגמה: תופים, פעמונים, מצילות, קסטנייטות, קסילופון, צימבלום, משולש וגונג.
היסטוריה ושימוש במוזיקה אתנית

אנתרופולוגים והיסטוריונים רבים מעריכים שכלי ההקשה הם כלי הנגינה העתיקים והשימושיים ביותר ברוב התרבויות. כלי ההקשה המוקדמים ביותר היו כנראה הידיים ואברי הגוף, ולאחר מכן מקלות ואבנים. עם הזמן למד האדם לייצר כלי הקשה מורכבים ויעילים יותר מבחינת כל ארבעת מאפייני הצליל.
כיום קיימים סוגים רבים של כלי הקשה והם שימושיים ביותר כמעט בכל התרבויות. קבוצות אתניות שונות נוהגות לנגן על סוגים אופייניים וייחודיים להן של כלי הקשה, ואף שהרבה מכלים אלה התפשטו למקומות, לתרבויות ולז'אנרים שונים, רובם עדיין משויכים לתרבות המוצא שלהם. לדוגמה, דרבוקה הוא כלי הקשה ייחודי למזרח התיכון; דג'מבה הוא כלי הקשה מגינאה באפריקה; בונגוס הם תופים מדרום אמריקה; וטאבלה הוא תוף הודי.
סמנטרון הוא כלי עתיק הנמצא בשימוש במנזרים.
כלי ההקשה בתזמורת הסימפונית

כלי ההקשה הם חלק בלתי נפרד מן התזמורת הסימפונית, והם נקראים מחלקת כלי ההקשה. אמנם הם הכלים
המנוגנים הכי פחות במהלך היצירה, אך כשהם מנוגנים הם חשובים ביותר. ישנם מספר סוגי כלי הקשה שנהוג לנגן בהם בתזמורת הסימפונית: מצלתיים, טימפני, קסילופון, משולש, טמבורין (תוף מרים) ועוד. בכל תזמורת סימפונית יש מספר אנשים שמנגנים על מגוון כלי ההקשה, ולעיתים נגן אחד נאלץ לעבור במהירות ואף לנגן בו זמנית על מספר כלי הקשה. סקציה זו ממוקמת מאחורי כל התזמורת, בדרך-כלל בצד שמאל של הבמה.
כשמלחין כותב לאחד מכלי ההקשה הוא מציין את שם כלי ההקשה או את הקיצור שלו (למשל תוף צעידה יסומן באותיות: S.D) לעיתים על אותו התפקיד רשומים מספר כלי הקשה. כשמלחין כותב לטימפני, הוא רושם בפרטיטורה איזה סוג של טימפני הוא רוצה. בדרך-כלל יש שניים או שלושה סוגים של טימפני שהמלחין רוצה ליצירה, בהתאם לסולם היצירה. בדרך-כלל המלחין מכניס את כלי ההקשה מתי שהוא רוצה אפקט של "דופק" ביצירה, לרוב בקטעים חזקים ועצמתיים. למשל בקונצ'רטו של אדוורד גריג לפסנתר, את הפתיחה מנגן הטימפני.
כלי הקשה בהרכב מוזיקה קלה

הרכבי כלי הנשיפה מסוף התקופה הרומנטית עד לתקופה המודרנית היו בעיקר הרכבי צעידה, אך במהלך השנים נראתה מגמה של יותר תזמורות כלי נשיפה נייחות. בעקבות מעבר זה לתזמורות נייחות לא היה צורך יותר בנגן נפרד לכל כלי הקשה (לדוגמה נגן מצלתיים, נגן תוף באס ונגן תוף צעידה). כל אלו אוחדו למערכת תופים שיכולה להישלט על ידי נגן יחיד, ששולט בכל הפונקציות של כלי ההקשה. מאז להקות מוזיקה קלה החלו להשתמש במערכת תופים ששילבה בתוכה מספר כלי הקשה עיקריים:
תוף באס (תוף דוד מצומצם, עם דוושה)
סנר (תוף צעידה)
מצילות תלויות (העיקריות הן ה"רייד" וה"קראש")
מצילות כפולות (היי האט, בעל דוושה)
תופי טום-טום (בדרך כלל שניים או שלושה)
עם השנים נוספו למערכת הרגילה תופי טום-טום ומצילות נוספים, וכן תוספות כגון פעמון פרה (cow bell) ופעמוני רוח (windchimes).
התפקיד העיקרי של מערכת התופים במוזיקה קלה היא חיזוק הדגשים, תמיכה בתפקיד הבָּס ושמירת הקצב. התפקידים של כל אחד מכלי ההקשה שבסט הוא בדרך כלל:
באס: מנוגן עם רגל ימין ותומך בתפקיד הבס.
היי-האט: הדוושה נשלטת על ידי רגל שמאל ויד ימין מקישה עליו (אצל ימניים). תפקידו בעיקר שמירה על קצב קבוע.
קראש: הדגשת קטעי שיא.
סנר: חיזוק הדגשים, מנוגן עם יד שמאל (אצל ימניים).
רייד: מחליף לעיתים את ההיי-האט כדי לקבל גוון שונה.
תופי טום-טום: למעברים בין קטעים ומשמשים הרבה למקצבים לטיניים.
חלוקה לסוגים

קיימות מספר חלוקות מקובלות לסוגים, אך המקובלת ביותר היא חלוקה לשני הסוגים הבאים: כלי הקשה בעלי גובה-צליל מוגדר (לדוגמה: טימפני, פעמון, קסילופון, מרימבה, צ'לסטה, גלוקנשפיל) וכלי הקשה בעלי גובה-צליל לא-מוגדר (לדוגמה: כל כלי ההקשה שנהוג לכלול במערכת תופים מלבד תופי הדוד, מצילתיים, קסטנייטות). בכלי הקשה בעלי גובה צליל מוגדר אפשר לנגן מנגינות והרמוניה, ולעומתם בכלי הקשה עם גובה צליל בלתי מוגדר אי-אפשר לנגן מנגינות והרמוניה, אך הם עדיפים בביצוע מקצבים.
צימבלום
טימפני
מערכת תופים סטנדרטית.
רמת גן

קובץ שמע עם הקלטת המילים "רמת גן"
רָמַת־גַּן היא עיר במחוז תל אביב בישראל. היא גובלת בערים תל אביב, קריית אונו, גבעתיים, אור יהודה, גבעת שמואל ובני ברק. בשטחה נמצאים אצטדיון רמת גן, הפארק הלאומי, הספארי, אוניברסיטת בר-אילן, מרכז רפואי שיבא (תל השומר) ומתחם בורסת היהלומים.
שטח השיפוט של רמת גן הוא 16,300 דונם. היא הוקמה ב-1921 כמושבה חקלאית, הוכרה כמועצה מקומית ב-1926 והוכרזה כעיר בשנת 1950. העיר חברה בארגון פורום ה-15, פורום הערים אשר אינן מקבלות מענקי פיתוח מהמדינה.